Ericu950/Stoicheia-meter-silver huggingface dataset:
οὗτος , οὐδενὸς πῦρ προσενεγκόντος , ἐξαίφνης ἀνακαίεται καὶ περισχεθεὶς ὅλος ἐκ ῥίζης εἰς ἀκρέμονα πολλῇ φλογὶ καθάπερ ἀπό τινος πηγῆς ἀνομβρούσης διέμενε σῷος , οὐ κατακαιόμενος , οἷά τις ἀπαθὴς οὐσία καὶ οὐχ ὕλη πυρὸς αὐτὸς ὤν , ἀλλὰ τροφῇ χρώμενος τῷ πυρί 0 .
κατὰ δὲ μέσην τὴν φλόγα μορφή τις ἦν περικαλλεστάτη , τῶν ὁρατῶν ἐμφερὴς οὐδενί , θεοειδέστατον ἄγαλμα , φῶς αὐγοειδέστερον τοῦ πυρὸς ἀπαστράπτουσα , ἣν ἄν τις ὑπετόπησεν εἰκόνα τοῦ ὄντος εἶναι ·
καλείσθω δὲ ἄγγελος , ὅτι σχεδὸν τὰ μέλλοντα γενήσεσθαι διήγγελλε τρανοτέρᾳ φωνῆς ἡσυχίᾳ διὰ τῆς μεγαλουργηθείσης ὄψεως .
σύμβολον γὰρ ὁ μὲν καιόμενος βάτος τῶν ἀδικουμένων , τὸ δὲ φλέγον πῦρ τῶν ἀδικούντων , τὸ δὲ μὴ κατακαίεσθαι τὸ καιόμενον τοῦ μὴ πρὸς τῶν ἐπιτιθεμένων φθαρήσεσθαι τοὺς ἀδικουμένους , ἀλλὰ τοῖς μὲν ἄπρακτον καὶ ἀνωφελῆ γενέσθαι τὴν ἐπίθεσιν , τοῖς δὲ τὴν ἐπιβουλὴν ἀζήμιον , ὁ δὲ ἄγγελος προνοίας τῆς ἐκ θεοῦ τὰ λίαν φοβερὰ παρὰ τὰς ἁπάντων ἐλπίδας κατὰ πολλὴν ἡσυχίαν ἐξευμαρίζοντος 0 1 2 .
τὴν δὲ εἰκασίαν ἀκριβῶς ἐπισκεπτέον .
ὁ βάτος , ὡς ἐλέχθη , φυτὸν ἀσθενέστατον ἀλλ  οὐ δὲ ἄκεντρον , ὡς εἰ καὶ μόνον ἐπιψαύσειέ τις τιτρώσκειν , οὔτ  ἐξαναλώθη τῷ φύσει δαπανηρῷ πυρί , τ οὐναντίον δὲ ἐφυλάχθη πρὸς αὐτοῦ καὶ διαμένων ὁποῖος ἦν πρὶν ἀνακαίεσθαι μηδὲν ἀποβαλὼν τὸ παράπαν αὐγὴν προσέλαβε 0 .
τοῦθ ἅπαν ὑπογραφή τίς ἐστι τῆς ἐθνικῆς ὑποθέσεως , ἣ κατ ἐκεῖνον τὸν χρόνον ἐπεῖχε , μόνον οὐ βοῶσα τοῖς ἐν συμφοραῖς ·
„ μὴ ἀναπίπτετε , τὸ ἀσθενὲς ὑμῶν δύναμίς ἐστιν , ἣ καὶ κεντεῖ καὶ κατατρώσει μυρίους .
ὑπὸ τῶν ἐξαναλῶσαι γλιχομένων τὸ γένος ἀκόντων διασωθήσεσθε μᾶλλον ἢ ἀπολεῖσθε , τοῖς κακοῖς οὐ κακωθήσεσθε , ἀλλ  ὅταν μάλιστα πορθεῖν νομίσῃ τις ὑμᾶς , τότε μάλιστα πρὸς εὔκλειαν ἐκλάμψετε .
“ πάλιν τὸ πῦρ φθοροποιὸς οὐσία διελέγχουσα τοὺς ὠμοθύμους 0 ·
„ μὴ ταῖς ἰδίαις ἀλκαῖς ἐπαίρεσθε , τὰς ἀμάχους ῥώμας ἰδόντες καθαιρουμένας σωφρονίσθητε ·
ἡ μὲν καυστικὴ δύναμις τῆς φλογὸς ὡς ξύλον καίεται , τὸ δὲ φύσει καυστὸν ξύλον οἷα πῦρ ἐμφανῶς καίει 0 .
“ Τὸ τεράστιον τοῦτο καὶ τεθαυματουργημένον δείξας ὁ θεὸς τῷ Μωυσεῖ , παραίνεσιν ἐναργεστάτην τῶν μελλόντων ἀποτελεῖσθαι , καὶ διὰ χρησμῶν ἄρχεται προτρέπειν αὐτὸν ἐπὶ τὴν τοῦ ἔθνους σπεύδειν ἐπιμέλειαν , ὡς οὐ μόνον ἐλευθερίας παραίτιον ἀλλὰ καὶ ἡγεμόνα τῆς ἐνθένδε ἀποικίας οὐκ εἰς μακρὰν γενησόμενον , ὁμολογῶν ἐν ἅπασι συλλήψεσθαι .
„ κακουμένων γὰρ ἐκ πολλοῦ καὶ δυσανασχέτους ὕβρεις ὑπομενόντων , οὐδενὸς ἀνθρώπων οὔ τ ἐπικουφίζοντος οὔ τ ἐλεοῦντος τὰς συμφοράς , οἶκτον “ φησίν „ αὐτὸς ἔλαβον ·
καὶ γὰρ οἶδ  ἰδίᾳ ἕκαστον καὶ πάντας ὁμοθυμαδὸν ἐφ ἱκετείας καὶ λιτὰς τραπομένους ἐλπίζειν τὴν ἐξ ἐμοῦ βοήθειαν ·
εἰμὶ δὲ τὴν φύσιν ἤπιος καὶ γνησίοις ἱκέταις ἵλεως .
ἴθι δὴ πρὸς τὸν βασιλέα τῆς χώρας μηδὲν εὐλαβηθεὶς τὸ παράπαν  ὁ μὲν γὰρ πρότερος τέθνηκεν , ὃν ἀπεδίδρασκες διὰ φόβον ἐπιβουλῆς , ἕτερος δὲ τὴν χώραν ἐπιτέτραπται μηδενὸς τῶν πραγμάτων σοι μνησικακῶν  καὶ τὴν τοῦ ἔθνους γερουσίαν προσπαραλαβὼν εἰπὲ χρησμῷ προσκεκλῆσθαι ὑπ ἐμοῦ τὸ ἔθνος , ἵνα κατὰ τὰ πάτρια θύσῃ τριῶν ἡμερῶν ὁδὸν ἔξω τῶν ὅρων τῆς χώρας προελθόν .
“ ὁ δὲ οὐκ ἀγνοῶν ἐπὶ τοῖς λεγομένοις ἀπιστήσοντας τούς τε ὁμοφύλους καὶ τοὺς ἄλλους ἅπαντας „ ἐὰν οὖν “ φησί „ πυνθάνωνται , τί τὸ ὄνομα τῷ πέμψαντι , μηδ  αὐτὸς εἰπεῖν ἔχων ἆρ οὐ δόξω διαπατᾶν “ 0 ;
ὁ δὲ „ τὸ μὲν πρῶτον λέγε “ φησίν „ αὐτοῖς , ὅτι ἐγώ εἰμι ὁ ὤν , ἵνα μαθόντες διαφορὰν ὄντος τε καὶ μὴ ὄντος προσαναδιδαχθῶσιν , ὡς οὐδὲν ὄνομα τὸ παράπαν ἐπ ἐμοῦ κυριολογεῖται , ᾧ μόνῳ πρόσεστι τὸ εἶναι .
ἐὰν δ ἀσθενέστεροι τὰς φύσεις ὄντες ἐπιζητῶσι πρόσρησιν , δήλωσον αὐτοῖς μὴ μόνον τοῦθ ὅτι θεός εἰμι , ἀλλ ὅτι καὶ τριῶν τῶν ἐπωνύμων ἀνδρῶν ἀρετῆς , θεὸς Ἀβραὰμ καὶ θεὸς Ἰσαὰκ καὶ θεὸς Ἰακώβ , ὧν ὁ μὲν τῆς διδακτῆς , ὁ δὲ τῆς φυσικῆς , ὁ δὲ τῆς ἀσκητικῆς σοφίας κανών ἐστιν 0 1 2 .
ἐὰν δὲ ἔτι ἀπιστῶσι , τρισὶ σημείοις ἀναδιδαχθέντες μεταβαλοῦσιν , ἃ πρότερον οὔ τε τις εἶδεν οὔ τε ἤκουσεν ἀνθρώπων .
“ ἦν δὲ τὰ σημεῖα τοιάδε ·
ῥάβδον , ἣν εἶχεν , εἰς τ οὔδαφος ῥῖψαι κελεύει ·
ἡ δ αὐτίκα ψυχωθεῖσα εἷρπε καὶ τῶν ἀπόδων τὸ ἡγεμονικώτατον ὑπερμεγέθης δράκων γίνεται τελειότατος ·
ταχέως δ  ἀποχωρήσας ἀπὸ τοῦ ζῴου καὶ διὰ δέος ἤδη πρὸς φυγὴν ὁρμῶν μετακαλεῖται καὶ θεοῦ προστάξαντος ἅμα τε θάρσος ἐμποιήσαντος ἐπιδράττεται τῆς οὐρᾶς .
ὁ δὲ ἰλυσπώμενος ἔτι κατὰ τὴν ἐπαφὴν ἵσταται καὶ πρὸς μῆκος εὖ μάλα ταθεὶς εὐθὺς εἰς βακτηρίαν μετεστοιχειοῦτο τὴν αὐτήν , ὡς θαυμάζειν μὲν τὰς μεταβολὰς ἀμφοτέρας , ποτέρα δὲ καταπληκτικωτέρα , μὴ δύνασθαι διακρίνειν , τῆς ψυχῆς ἰσορρόπῳ πληχθείσης φαντασίᾳ 0 .
τοῦτο μὲν δὴ πρῶτον , ἕτερον δ οὐκ εἰς μακρὰν ἐθαυματουργεῖτο 0 ·
τῶν χειρῶν τὴν ἑτέραν προστάττει τοῖς κόλποις ἐπικρύψαντα μικρὸν ὕστερον προενεγκεῖν ·
δράσαντος δὲ τὸ κελευσθέν , ἡ χεὶρ λευκοτέρα χιόνος ἐξαπιναίως ἀναφαίνεται ·
πάλιν δὲ καθέντος εἰς τοὺς κόλπους καὶ ἀνενεγκόντος , εἰς τὴν αὐτὴν χρόαν τρέπεται τὸ οἰκεῖον ἀπολαβοῦσα εἶδος .
ταῦτα μὲν οὖν ὑπὸ μόνου μόνος ἐπαιδεύετο , ὡς παρὰ διδασκάλῳ γνώριμος , ἔχων παρ  ἑαυτῷ τὰ τῶν τεράτων ὄργανα , τήν τε χεῖρα καὶ τὴν βακτηρίαν , οἷς προεφωδιάσθη 0 .
τρίτον δ ἐπιφέρεσθαι μὲν οὐκ ἦν οὐ δὲ προδιδάσκεσθαι , ἔμελλε δ ἐκπλήττειν οὐκ ἔλαττον τὴν ἀρχὴν τοῦ γίνεσθαι λαβὸν ἐν Αἰγύπτῳ .
„ τοῦ ποταμίου “ φησίν „ ὕδατος ὅσον ἂν ἀρυσάμενος ἐπὶ τὴν γῆς ἐκχέῃς , αἷμα ξανθότατον ἔσται πρὸς τῇ χρόᾳ καὶ τὴν δύναμιν ἑτεροιωθὲν εἰς ἀλλαγὴν παντελῆ .
“ πιστὸν δ ὡς ἔοικε καὶ τοῦτ ἀνεφαίνετο , οὐ μόνον διὰ τὸ τοῦ λέγοντος ἀψευδές , ἀλλὰ καὶ διὰ τὰ ἤδη προεπιδειχθέντα ἐπί τε τῆς χειρὸς καὶ τῆς βακτηρίας θαυματουργήματα .
πιστεύων δ ὅμως παρῃτεῖτο τὴν χειροτονίαν ἰσχνόφωνον καὶ βραδύγλωσσον , οὐκ εὔλογον , αὑτὸν εἶναι φάσκων καὶ μάλιστ  ἀφ οὗ λέγοντος ἤκουε θεοῦ ·
νομίσας γὰρ τὴν ἀνθρωπίνην λογιότητα κατὰ σύγκρισιν τῆς θείας ἀφωνίαν εἶναι καὶ ἅμα τὴν φύσιν εὐλαβὴς ὢν ὑπεστέλλετο τοῖς ὑπερόγκοις , τὰ λίαν μεγάλα κρίνων οὐ καθ αὑτόν , καὶ παρεκάλει ἕτερον ἑλέσθαι τὸν εὐμαρῶς ἕκαστα τῶν ἐπισταλέντων διαπράξασθαι δυνησόμενον 0 .
ὁ δ ἀποδεξάμενος αὐτὸν τῆς αἰδοῦς " ἆρά γε ἀγνοεῖς “ εἶπε " τὸν δόντα ἀνθρώπῳ στόμα καὶ κατασκευάσαντα γλῶτταν καὶ ἀρτηρίαν καὶ τὴν ἅπασαν λογικῆς φωνῆς ὀργανοποιίαν ;
αὐτός εἰμι ἐγώ .
μηδὲν οὖν δείσῃς ·
ἐμοῦ γὰρ ἐπινεύσαντος ἀρθρωθήσεται πάντα καὶ μεταβαλεῖ πρὸς τὸ μέτριον , ὡς μηδενὸς ἔτι ἐμποδίζοντος ῥεῖν εὔτροχον καὶ λεῖον ἀπὸ καθαρᾶς πηγῆς τὸ τῶν λόγων νᾶμα .
χρεία δ εἰ γένοιτο ἑρμηνέως , ὑποδιακονικὸν στόμα τὸν ἀδελφὸν ἕξεις , ἵν ὁ μὲν τῷ πλήθει ἀπαγγέλλῃ τὰ ἀπὸ σοῦ , σὺ δ ἐκείνῳ τὰ θεῖα 0 .
“ Ταῦτ ἀκούσας  οὐ γὰρ ἦν εἰς ἅπαν ἀντιλέγειν ἀσφαλὲς οὐ δ ἀκίνδυνον  ἄρας ἐβάδιζε μετὰ γυναικὸς καὶ τέκνων ὁδὸν τὴν ἐπ  Αἴγυπτον , καθ ἣν ὑπαντήσαντα τὸν ἀδελφὸν πείθει συνακολουθεῖν ὑπειπὼν τὰ θεῖα λόγια ·
τῷ δ ἄρα προϋπείργαστο ἡ ψυχὴ κατ ἐπιφροσύνην θεοῦ πρὸς πειθαρχίαν , ὡς ἀνενδοιάστως συναινεῖν καὶ ἑτοίμως ἕπεσθαι .
παραγενόμενοι δ εἰς Αἴγυπτον γνώμῃ καὶ ψυχῇ μιᾷ τὸ μὲν πρῶτον τοὺς δημογέροντας τοῦ ἔθνους συναγαγόντες ἐν ἀπορρήτῳ μηνύουσι τοὺς χρησμοὺς καὶ ὡς ἔλεον καὶ οἶκτον λαβὼν αὐτῶν ὁ θεὸς ἐλευθερίαν καὶ τὴν ἐνθένδε μετανάστασιν εἰς ἀμείνω χώραν ὁμολογῶν αὐτὸς ἔσεσθαι τῆς ὁδοῦ ἡγεμὼν ὑπισχνεῖται .
μετὰ δὲ ταῦτα καὶ τῷ βασιλεῖ θαρροῦσιν ἤδη διαλέγεσθαι περὶ τοῦ τὸν λεὼν ἱερουργήσοντα ἐκπέμψαι τῶν ὅρων ·
δεῖν γὰρ ἔφασκον ἐν ἐρήμῳ τὰς πατρίους θυσίας ἐπιτελεσθῆναι , μὴ κατὰ τὰ αὐτὰ ταῖς τῶν ἄλλων ἀνθρώπων γινομένας , ἀλλὰ τρόπῳ καὶ νόμῳ διαφεύγοντι τὴν κοινότητα διὰ τὰς τῶν ἐθῶν ἐξαιρέτους ἰδιότητας .
ὁ δ ἐξ ἔτι σπαργάνων προγονικῷ τύφῳ τὴν ψυχὴν πεπιεσμένος καὶ μηδένα τὸ παράπαν νοητὸν θεὸν ἔξω τῶν ὁρατῶν νομίζων ἀποκρίνεται πρὸς ὕβριν εἰπών ·
„ τίς ἐστιν οὗ χρή με ὑπακούειν ;
οὐκ οἶδα τὸν λεγόμενον τοῦτον καινὸν κύριον ·
οὐκ ἐξαποστέλλω τὸ ἔθνος ἐπὶ προφάσει ἑορτῆς καὶ θυσιῶν ἀφηνιάσον “  cf .
εἶθ  ἅτε χαλεπὸς καὶ βαρύμηνις καὶ ἀπαραίτητος τὴν ὀργὴν κελεύει τοὺς τοῖς ἔργοις ἐφεστῶτας προπηλακίζεσθαι ὡς ἀνέσεις καὶ σχολὴν ἐνδιδόντας , ἀνέσεως καὶ σχολῆς εἶναι λέγων τὸ βουλεύεσθαι περὶ θυσιῶν καὶ ἑορτῶν ·
τοὺς γὰρ ἐν ἀνάγκαις τούτων οὐ δὲ μεμνῆσθαι , ἀλλ οἷς ὁ βίος ἐν εὐπαθείᾳ πολλῇ καὶ τρυφῇ 0 .
βαρυτέρας οὖν ἢ πρότερον συμφορὰς ὑπομενόντων καὶ ἐπὶ τοῖς ἀμφὶ Μωυσῆν δυσχεραινόντων ὡς ἀπατεῶσι καὶ τὰ μὲν λάθρα τὰ δὲ φανερῶς κακηγορούντων καὶ ἀσεβείας αἰτιωμένων ἐπὶ τῷ δοκεῖν θεοῦ κατεψεῦσθαι , δεικνύειν ἄρχεται Μωυσῆς ἃ προὐδιδάχθη τέρατα , νομίσας τοὺς θεασομένους ἐκ τῆς ἐπεχούσης ἀπιστίας εἰς πίστιν τῶν λεγομένων μεταβαλεῖν .
ἡ δὲ τῶν τεράτων ἐπίδειξις ἐγένετο καὶ τῷ βασιλεῖ διὰ σπουδῆς καὶ τοῖς ἐν τέλει τῶν Αἰγυπτίων .
πάντων οὖν τῶν δυνατῶν συρρυέντων εἰς τὰ βασίλεια , λαβὼν τὴν βακτηρίαν ὁ Μωυσέως ἀδελφὸς καὶ κατασείσας μάλα ἐπιδεικτικῶς εἰς τ οὔδαφος ῥίπτει ·
καὶ ἡ μὲν δράκων αὐτίκα γίνεται , οἱ δ ἐν κύκλῳ κατεθεῶντο καὶ ἅμα θαυμαστικῶς ἔχοντες ὑπὸ δέους ἐξαναχωροῦντες ἀπέφευγον .
σοφισταὶ δ ὅσοι καὶ μάγοι παρετύγχανον „ τί καταπλήττεσθε ;
“ εἶπον ·
„ οὐδ  ἡμεῖς τῶν τοιούτων ἀμελετήτως ἔχομεν , ἀλλὰ χρώμεθα τέχνῃ δημιουργῷ τῶν ὁμοίων .
“ εἶθ  ἑκάστου βακτηρίαν ἣν εἶχε ῥίψαντος , δρακόντων πλῆθος ἦν καὶ περὶ ἕνα τὸν πρῶτον εἱλοῦντο .
ὁ δ ἐκ πολλοῦ τοῦ περιόντος διαναστὰς πρὸς ὕψος τὰ μὲν στέρνα εὐρύνει , τὸ δὲ στόμα διοίξας ὁλκοῦ πνεύματος ῥύμῃ βιαιοτάτῃ καθάπερ βόλον ἰχθύων πάντας ἐν κύκλῳ σαγηνεύσας ἐπισπᾶται καὶ καταπιὼν εἰς τὴν ἀρχαίαν φύσιν τῆς βακτηρίας μετέβαλεν 0 .
ἤδη μὲν οὖν ἐν ἑκάστου τῇ ψυχῇ τῶν ἐθελοκακούντων τὸ ὕποπτον διήλεγξεν ἡ μεγαλουργηθεῖσα ὄψις , ὡς μηκέτι νομίζειν ἀνθρώπων σοφίσματα καὶ τέχνας εἶναι τὰ γινόμενα πεπλασμένας πρὸς ἀπάτην .
ἀλλὰ δύναμιν θειοτέραν τὴν τούτων αἰτίαν , ᾗ πάντα δρᾶν εὐμαρές 0 1 .
ἐπεὶ δὲ καὶ ὁμολογεῖν ἀναγκασθέντες ὑπὸ τῆς τῶν γινομένων ἐμφανοῦς ἐναργείας οὐδὲν ἧττον ἐθρασύνοντο , τῆς αὐτῆς ἀπανθρωπίας καὶ ἀσεβείας ὥσπερ ἀγαθοῦ τινος ἐπειλημμένοι βεβαιοτάτου , μή τε τοὺς καταδουλωθέντας ἀδίκως ἐλεοῦντες μή τε τὰ διὰ τῶν λόγων προσταττόμενα δρῶντες , ἅτε δὴ τοῦ θεοῦ τρανοτέραις χρησμῶν ἀποδείξεσι ταῖς διὰ σημείων καὶ τεράτων τὸ βούλημα δεδηλωκότος , ἐμβριθεστέρας ἐπανατάσεως ἐδέησε καὶ πληγῶν ἑσμοῦ , αἷς οἱ ἄφρονες νουθετοῦνται , οὓς λόγος οὐκ ἐπαίδευσε .
δέκα δὲ ἐπάγονται τῇ χώρᾳ τιμωρίαι , κατὰ τῶν τέλεια ἡμαρτηκότων τέλειος ἀριθμὸς κολάσεως ·
ἦν δὲ κόλασις παρηλλαχυῖα τὰς ἐν ἔθει .
τὰ γὰρ στοιχεῖα τοῦ παντός , γῆ καὶ ὕδωρ καὶ ἀὴρ καὶ πῦρ , ἐπιτίθενται , δικαιώσαντος θεοῦ , οἷς ἀπετελέσθη ὁ κόσμος , τὴν ἀσεβῶν χώραν φθαρῆναι , πρὸς ἔνδειξιν κράτους ἀρχῆς ᾗ κέχρηται , τὰ αὐτὰ καὶ σωτηρίως ἐπὶ γενέσει τῶν ὅλων σχηματίζοντος καὶ τρέποντος ὁπότε βουληθείη πρὸς τὴν κατὰ τῶν ἀσεβῶν ἀπώλειαν .
διανέμει δὲ τὰς κολάσεις , τρεῖς μὲν τὰς ἐκ τῶν παχυμερεστέρων στοιχείων γῆς καὶ ὕδατος , ἐξ ὧν ἀπετελέσθησαν αἱ σωματικαὶ ποιότητες , ἐφεὶς τῷ Μωυσέως ἀδελφῷ , τὰς δ ἴσας ἐξ ἀέρος καὶ πυρὸς τῶν ψυχογονιμωτάτων μόνῳ Μωυσεῖ , μίαν δὲ κοινὴν ἀμφοτέροις ἑβδόμην ἐπιτρέπει , τρεῖς δὲ τὰς ἄλλας εἰς συμπλήρωσιν δεκάδος ἀνατίθησιν αὑτῷ .
καὶ πρώτας ἐπιφέρειν ἄρχεται τὰς ἀφ ὕδατος ·
ἐπειδὴ γὰρ τὸ ὕδωρ Αἰγύπτιοι διαφερόντως ἐκτετιμήκασιν ἀρχὴν τῆς τῶν ὅλων γενέσεως τοῦτ εἶναι νομίζοντες , αὐτὸ πρῶτον ἠξίωσε καλέσαι πρὸς τὴν τῶν ἀποδεχομένων ἐπίπληξίν τε καὶ νουθεσίαν .
τί οὖν οὐκ εἰς μακρὰν συνέβη ;
τοῦ Μωυσέως ἀδελφοῦ προστάξει θείᾳ κατενεγκόντος τὴν βακτηρίαν ἐπὶ τὸν ποταμόν , ὁ μὲν εὐθὺς ἀπ Αἰθιοπίας ἄχρι θαλάσσης εἰς αἷμα τρέπεται , συνεξαιματοῦνται δ αὐτῷ λίμναι , διώρυχες , κρῆναι , φρέατα , πηγαί , σύμπασα ἡ κατ Αἴγυπτον οὐσία ὕδατος , ὡς ἀπορίᾳ ποτοῦ τὰ παρὰ ταῖς ὄχθαις ἀναστέλλειν , τὰς δ  ἀνατεμνομένας φλέβας καθάπερ ἐν ταῖς αἱμορραγίαις κρουνηδὸν αὐλοὺς ἀκοντίζειν αἵματος , μηδεμιᾶς ἐνορωμένης διαυγοῦς λιβάδος 0 .
ἐναπέθνῃσκε δὲ καὶ τὰ γένη τῶν ἰχθύων ἅπαντα , ἅτε τῆς ζωτικῆς δυνάμεως εἰς φθοροποιὸν μεταβαλούσης , ὡς δυσωδίας πάντα διὰ πάντων ἀναπεπλῆσθαι , τοσούτων σηπομένων ἀθρόον σωμάτων ·
πολὺς δὲ καὶ ἀνθρώπων ὄχλος ὑπὸ δίψους διαφθαρεὶς ἔκειτο σωρηδὸν ἐπὶ τῶν τριόδων , οὐ σθενόντων ἐπὶ τὰ μνήματα τῶν οἰκείων τοὺς τετελευτηκότας ἐκκομίζειν .
ἐπὶ γὰρ ἡμέρας ἑπτὰ τὸ δεινὸν ἐκράτησεν , ἕως οἱ μὲν Αἰγύπτιοι τοὺς ἀμφὶ Μωυσῆν , οὗτοι δὲ τὸν θεὸν ἱκέτευσαν , οἶκτον λαβεῖν τῶν ἀπολλυμένων 0 ·
ὁ δὲ τὴν φύσιν ἵλεως μεταβάλλει τὸ αἷμα εἰς ὕδωρ πότιμον ἀποδοὺς τῷ ποταμῷ καθαρὰ τὰ ἀρχαῖα ῥεῖθρα καὶ σωτήρια .
μικρὸν δὲ ὅσον ἀνεθέντες ἐπὶ τὴν αὐτὴν ὠμότητα καὶ παρανομίαν ἵεντο , ὡς ἢ τοῦ δικαίου παντάπασιν ἐξ ἀνθρώπων ἀφανισθέντος ἢ τῶν ὑπομεινάντων μίαν τιμωρίαν δεύτερον οὐκ εἰωθότων ἐπιπλήττεσθαι ·
παθόντες δ ἀνεδιδάσκοντο νηπίων παίδων τρόπον μὴ καταφρονεῖν ·
ἡ γὰρ κόλασις ἑπομένη κατ ἴχνος μελλόντων μὲν ἐβράδυνε , πρὸς δὲ τὰ ἀδικήματα θέοντας ἐπιδραμοῦσα κατελάμβανε .
πάλιν γὰρ ὁ Μωυσέως ἀδελφὸς κελευσθεὶς διώρυξι καὶ λίμναις καὶ ἕλεσι τὴν ῥάβδον ἐκτείνας ἐπιφέρει ·
πρὸς δὲ τὴν ἔκτασιν βατράχων πληθὺς ἀνέρπει τοσαύτη , ὡς μὴ μόνον ἀγορὰς καὶ πᾶσαν τὴν ὕπαιθρον , ἀλλὰ πρὸς τούτοις ἐπαύλεις , οἰκίας , ἱερά , πάντα ἰδιωτικὸν καὶ δημόσιον τόπον πεπληρῶσθαι , καθάπερ εἰς ἀποικίαν ἓν γένος τῶν ἐνύδρων τῆς φύσεως ἐκπέμψαι διανοηθείσης πρὸς τὴν ἐναντίαν χώραν 0 ·
ἐναντία γὰρ χέρσος ὕδατι 0 .
μήτ  οὖν ἔξω προελθεῖν ἕνεκα τοῦ προκατέχεσθαι τοὺς στενωποὺς μή τ ἔνδον δυνάμενοι μένειν  καὶ γὰρ τὰ ἐν μυχοῖς ἤδη προκατειλήφεσαν ἄχρι καὶ τῶν ὑψηλοτάτων ἀνέρποντες  ἐν ἐσχάταις ἦσαν συμφοραῖς καὶ σωτηρίας ἀπογνώσει .
πάλιν οὖν καταφεύγουσιν ἐπὶ τοὺς αὐτούς , ὑποσχομένου τοῦ βασιλέως ἐπιτρέψαι τὴν ἔξοδον Ἑβραίοις ·
οἱ δὲ λιταῖς τὸν θεὸν ἐξευμενίζονται ·
καὶ ἐπινεύσαντος , τῶν φρύνων οἱ μὲν εἰς τὸν ποταμὸν ἀναχωροῦσι , τῶν δ  εὐθὺς διαφθαρέντων κατὰ τὰς τριόδους θημῶνες ἦσαν , σωρηδὸν ἐπιφερόντων καὶ τοὺς οἴκοθεν διὰ τὰς ἀνυποίστους ὀσμάς , αἳ ἐκ νεκρῶν σωμάτων καὶ τοιούτων ἀνεφέροντο , ἃ καὶ ἔμψυχα ὄντα πολλὴν ἀηδίαν παρέχεται ταῖς αἰσθήσεσι .
διαπνεύσαντες δὲ τῆς τιμωρίας ἐπ  ὀλίγον ὥσπερ ἐν τοῖς ἀγῶσιν ἀθληταὶ συλλεξάμενοι δύναμιν , ἵν ἀπ  ἐρρωμενεστέρας ἰσχύος ἀδικῶσι , πάλιν εἰς τὴν συνήθη κακίαν ἀνέδραμον ἐκλαθόμενοι ὧν τέως ὑπέμειναν κακῶν 0 .
ἐπισχὼν δὲ τὰς ἐκ τοῦ ὕδατος τιμωρίας ὁ θεὸς τὰς ἐκ γῆς ἐπέφερε τὸν αὐτὸν ἐπιστήσας κολαστήν , οὗ πάλιν κατὰ τὸ προσταχθὲν τῇ βακτηρίᾳ τ οὔδαφος παίσαντος φορὰ σκνιπῶν ἐχύθη καὶ ταθεῖσα καθάπερ νέφος ἅπασαν ἐπέσχεν Αἴγυπτον .
τὸ δὲ ζῷον , εἰ καὶ βραχύτατον , ὅμως ἀργαλεώτατον 0 1 ·
οὐ γὰρ μόνον λυμαίνεται τὴν ἐπιφάνειαν κνησμοὺς ἐμποιοῦν ἀηδεῖς καὶ βλαβερωτάτους , ἀλλὰ καὶ εἰς τ ἀντὸς βιάζεται διὰ μυκτήρων καὶ ὤτων ·
σίνεται δὲ καὶ κόρας ὀφθαλμῶν εἰσπετόμενον , εἰ μὴ φυλάξαιτό τις ·
φυλακὴ δὲ τίς ἔμελλε πρὸς τοσαύτην ἔσεσθαι φοράν , καὶ μάλιστα θεοῦ κολάζοντος ;
ἴσως ἄν τις ἐπιζητήσειε , διὰ τί τοῖς οὕτως ἀφανέσι καὶ ἠμελημένοις ζῴοις ἐτιμωρεῖτο τὴν χώραν παρεὶς ἄρκτους καὶ λέοντας καὶ παρδάλεις καὶ τὰ ἄλλα γένη τῶν ἀτιθάσων θηρίων , ἃ σαρκῶν ἀνθρωπείων ἅπτεται , καὶ εἰ μὴ ταῦτα , τὰς γοῦν Αἰγυπτίας ἀσπίδας , ὧν τὰ δήγματα πέφυκεν ἀνυπερθέτως ἀναιρεῖν 0 1 .
εἰ δ ὄντως ἀγνοεῖ , μαθέτω ·
πρῶτον μὲν ὅτι τοὺς οἰκήτορας τῆς χώρας ὁ θεὸς νουθετῆσαι μᾶλλον ἐβούλετο ἢ διαφθεῖραι 0 ·
βουληθεὶς γὰρ ἀφανίζειν εἰς ἅπαν οὐκ ἂν ζῴοις ἐχρῆτο πρὸς τὰς ἐπιθέσεις ὥσπερ συνεργοῖς , ἀλλὰ τοῖς θεηλάτοις κακοῖς , λιμῷ τε καὶ λοιμῷ 0 .
μετὰ δὲ ταῦτα κ ἀκεῖνο προσδιδασκέσθω μάθημα πρὸς ἅπαντα τὸν βίον ἀναγκαῖον ·
ἄνθρωποι μὲν γὰρ ὅταν πολεμῶσι , τὸ δυνατώτατον εἰς συμμαχίαν ἐπικουρικὸν ἐξετάζουσιν , ὃ τὴν αὐτῶν ἀσθένειαν ἐκπλήσει ·
θεὸς δ ἡ ἀνωτάτω καὶ μεγίστη δύναμις ὢν οὐδενός ἐστι χρεῖος ·
ἐὰν δέ που βουληθῇ καθάπερ ὀργάνοις τισὶ χρήσασθαι πρὸς τὰς τιμωρίας , οὐ τὰ ἐρρωμενέστατα καὶ μέγιστα αἱρεῖται , τῆς τούτων ἀλκῆς ἥκιστα φροντίζων , ἀλλὰ τοῖς εὐτελέσι καὶ μικροῖς ἀμάχους καὶ ἀηττήτους δυνάμεις ἐγκατασκευάσας ἀμύνεται δι αὐτῶν τοὺς ἀδικοῦντας , καθὰ καὶ νῦν 0 .
τί γὰρ εὐτελέστερον σκνιπός 0 ;
ἀλλ  ὅμως τοσοῦτον ἴσχυσεν , ὡς ἀπαγορεῦσαι πᾶσαν Αἴγυπτον καὶ ἐκβοᾶν ἀναγκασθῆναι , ὅτι „ δάκτυλος θεοῦ τοῦτ ἐστί “  Exod .
χεῖρα γὰρ θεοῦ μη δὲ τὴν σύμπασαν οἰκουμένην ὑποστῆναι ἂν ἀπὸ περάτων ἐπὶ πέρατα , μᾶλλον δ οὐ δὲ τὸν σύμπαντα κόσμον 0 .
τοιαῦται μὲν αἱ διὰ τοῦ Μωυσέως ἀδελφοῦ τιμωρίαι 0 ·
ἃς δὲ αὐτὸς Μωυσῆς ὑπηρέτησε καὶ ἐξ οἵων τῆς φύσεως συνέστησαν μερῶν , κατὰ τὸ ἀκόλουθον ἐπισκεπτέον .
ἀὴρ μὲν οὖν καὶ οὐρανός , αἱ καθαρώταται μοῖραι τῆς τῶν ὅλων οὐσίας , παρ ὕδατος καὶ γῆς διαδέχονται τὴν ἐπ Αἰγύπτῳ νουθεσίαν , ἧς ἐπίτροπος ἐχειροτονήθη Μωυσῆς .
ἤρξατο δὲ πρότερον τὸν ἀέρα διακινεῖν ·
Αἴγυπτος γὰρ μόνη σχεδόν τι παρὰ τὰς ἐν τῷ νοτίῳ κλίματι χώρας τῶν ἐτησίων ὡρῶν μίαν τὴν χειμερινὴν οὐ παραδέχεται , τάχα μέν , ὡς λόγος , διὰ τὸ μὴ πόρρω ζώνης διακεκαυμένης εἶναι , ῥέοντος τοῦ πυρώδους ἐκεῖθεν ἀφανῶς καὶ τ ἀν κύκλῳ πάντα ἀλεαίνοντος , τάχα δὲ ἐπεὶ καὶ ταῖς θεριναῖς τροπαῖς πλημμυρῶν ὁ ποταμὸς προαναλίσκει τὰς νεφώσεις  ἄρχεται μὲν γὰρ ἐπιβαίνειν θέρους ἐνισταμένου , λήγει δὲ λήγοντος , ἐν ᾧ χρόνῳ καὶ οἱ ἐτησίαι καταράττουσιν ἐξ ἐναντίας τῶν τοῦ Νείλου στομάτων , δι ὧν ἔτι κωλυόμενος ἐκχεῖσθαι , τῆς θαλάσσης ὑπὸ βίας τῶν ἀνέμων πρὸς ὕψος αἰρομένης καὶ τὰς τρικυμίας ὥσπερ μακρὸν τεῖχος ἀποτεινούσης , ἐντὸς εἱλεῖται , κ ἄπειτα τῶν ῥείθρων ὑπαντιαζόντων τοῦ τε κατιόντος ἄνωθεν ἀπὸ τῶν πηγῶν καὶ τοῦ θύραζε χωρεῖν ὀφείλοντος ταῖς ἀνακοπαῖς ἀνατρέχοντος εὐρύνεσθαί τε μὴ δυναμένων  αἱ γὰρ παρ ἑκάτερα ἐκθλίβουσιν ὄχθαι  , μετεωριζόμενος ὡς εἰκὸς ἐπιβαίνει  , τάχα δ ἐπεὶ καὶ περιττὸν ἦν ἐν Αἰγύπτῳ χειμῶνα γενέσθαι ·
πρὸς ὃ γὰρ αἱ τῶν ὄμβρων φοραὶ χρήσιμοι , καὶ ὁ ποταμὸς λιμνάζων τὰς ἀρούρας εἰς καρπῶν ἐτησίων γένεσιν 0 .
ἡ δὲ φύσις οὐ ματαιουργός , ὡς ὑετὸν χορηγεῖν μὴ δεομένῃ γῇ , καὶ ἅμα χαίρει τῷ πολυτρόπῳ καὶ πολυσχιδεῖ τῶν ἐπιστημονικῶν ἔργων τὴν συμφωνίαν τοῦ παντὸς ἐξ ἐναντιοτήτων ἐναρμοσαμένη 0 ·
καὶ διὰ τοῦτο τοῖς μὲν ἄνωθεν ἐξ οὐρανοῦ τοῖς δὲ κάτωθεν ἐκ πηγῶν τε καὶ ποταμῶν παρέχει τὴν ἐξ ὕδατος ὠφέλειαν 0 .
οὕτως οὖν τῆς χώρας διακειμένης καὶ ταῖς χειμεριναῖς ἐαριζούσης τροπαῖς καὶ τῶν μὲν πρὸς θαλάττῃ μόναις ψεκάσιν ἀραιαῖς λιπαινομένων , τῶν δ ὑπὲρ Μέμφιν , τὸ βασίλειον Αἰγύπτου , μη δὲ νιφομένων τὸ παράπαν , ἐξαίφνης οὕτως ἐνεωτέρισεν ὁ ἀήρ , ὥσθ ὅσα ἐν τοῖς δυσχειμέροις ἀθρόα κατασκῆψαι , φορὰς ὑετῶν , χάλαζαν πολλὴν καὶ βαρεῖαν , ἀνέμων συμπιπτόντων καὶ ἀντιπαταγούντων βίας , νεφῶν ῥήξεις , ἐπαλλήλους ἀστραπὰς καὶ βροντάς , κεραυνοὺς συνεχεῖς , οἳ τερατωδεστάτην ὄψιν παρείχοντο 0 ·
θέοντες γὰρ διὰ τῆς χαλάζης , μαχομένης οὐσίας , οὔ τε ἔτηκον αὐτὴν οὔ τε ἐσβέννυντο , μένοντες δ ἐν ὁμοίῳ καὶ δολιχεύοντες ἄνω καὶ κάτω διετήρουν τὴν χάλαζαν .
ἀλλ  οὐ μόνον ἡ ἐξαίσιος φορὰ πάντων τοὺς οἰκήτορας εἰς ὑπερβαλλούσας δυσθυμίας ἤγαγεν , ἀλλὰ καὶ τὸ τοῦ πράγματος ἄηθες 0 ·
ὑπέλαβον γάρ , ὅπερ καὶ ἦν , ἐκ μηνιμάτων θείων κεκαινουργῆσθαι τὰ συμβάντα , νεωτερίσαντος ὡς οὔπω πρότερον τοῦ ἀέρος ἐπὶ λύμῃ καὶ φθορᾷ δένδρων τε καὶ καρπῶν , οἷς συνεφθάρη ζῷα οὐκ ὀλίγα , τὰ μὲν περιψύξεσι , τὰ δὲ βάρει τῆς ἐπιπιπτούσης χαλάζης ὥσπερ καταλευσθέντα , τὰ δ ὑπὸ τοῦ πυρὸς ἐξαναλωθέντα 0 ·
ἔνια δ ἡμίφλεκτα διέμενε τοὺς τύπους τῶν κεραυνίων τραυμάτων εἰς νουθεσίαν τῶν ὁρώντων ἐπιφερόμενα .
λωφήσαντος δὲ τοῦ κακοῦ καὶ πάλιν τοῦ βασιλέως καὶ τῶν περὶ αὐτὸν θρασυνομένων , εἰς τὸν ἀέρα Μωυσῆς τὴν ῥάβδον ἐκτείνει , κελεύσαντος τοῦ θεοῦ .
κ ἄπειτ  ἄνεμος καταράττει , νότος βιαιότατος , ὅλην τὴν ἡμέραν καὶ νύκτα προσεπιτεινόμενος καὶ σφοδρυνόμενος , αὐτὸς καθ αὑτὸν ὢν μεγάλη ζημία ·
ξηρός τε γάρ ἐστι καὶ κεφαλαλγὴς καὶ βαρυήκοος , ἄσας τε καὶ ἀδημονίας ἐμποιεῖν ἱκανός , καὶ μάλιστ ἐν Αἰγύπτῳ κειμένῃ κατὰ τὰ νότια , δι  ὧν αἱ περιπολήσεις τῶν φωσφόρων ἀστέρων , ὡς ἅμα τῷ διακινηθῆναι τὸν ἀφ ἡλίου φλογμὸν συνεπωθεῖσθαι καὶ πάντα καίειν 0 .
ἀλλὰ γὰρ ἅμ  αὐτῷ καὶ πλῆθος ἀμήχανον ζῴων ἐπεφέρετο φθοροποιὸν φυτῶν , ἀκρίδες , αἳ ῥεύματος τρόπον ἀπαύστως ἐκχεόμεναι καὶ πάντα πληρώσασαι τὸν ἀέρα διέφαγον , ὅσα οἱ κεραυνοὶ ὑπελίποντο καὶ ἡ χάλαζα , ὡς μηδὲν ἐν τῇ τοσαύτῃ χώρᾳ βλαστάνον ἔτι θεωρεῖσθαι .
τότε μόλις εἰς ἀκριβεστάτην ἔννοιαν τῶν οἰκείων ἐλθόντες οἱ ἐν τέλει κακῶν προσελθόντες ἔλεγον τῷ βασιλεῖ ·
„ μέχρι τίνος οὐκ ἐπιτρέπεις τὴν ἔξοδον τοῖς ἀνδράσιν ;
ἢ οὔπω μανθάνεις ἐκ τῶν γινομένων , ὅτι ἀπόλωλεν Αἴγυπτος ;
“ ὁ δ ὅσα τῷ δοκεῖν ἐφιεὶς ὡμολόγει , χαλάσαντος τοῦ δεινοῦ .
πάλιν δ  εὐξαμένου Μωυσέως , ὑπολαβὼν ἐκ τῆς θαλάττης ἄνεμος ἀποσκίδνησι τὰς ἀκρίδας .
ἀνασκεδασθεισῶν δὲ καὶ τοῦ βασιλέως περὶ τὴν τοῦ ἔθνους ἄφεσιν δυσθανατοῦντος , ἐπιγίνεται τῶν πρότερον κακῶν μεῖζον ·
λαμπρᾶς γὰρ ἡμέρας οὔσης , ἐξαπιναίως ἀναχεῖται σκότος , ἴσως μὲν καὶ ἡλίου γενομένης ἐκλείψεως τῶν ἐν ἔθει τελειοτέρας , ἴσως δὲ καὶ συνεχείαις νεφῶν καὶ πυκνότησιν ἀδιαστάτοις καὶ πιλήσει βιαιοτάτῃ τῆς τῶν ἀκτίνων φορᾶς ἀνακοπείσης , ὡς ἀδιαφορεῖν ἡμέραν νυκτὸς καὶ τί γὰρ ἀλλ ἢ μίαν νύκτα νομίζεσθαι μακροτάτην τρισὶν ἡμέραις ἴσην καὶ ταῖς ἰσαρίθμοις νυξί 0 1 2 .
τότε δή φασι τοὺς μὲν ἐρριμμένους ἐν ταῖς εὐναῖς μὴ τολμᾶν ἐξανίστασθαι , τοὺς δ ὁπότε κατεπείγοι τι τῶν τῆς φύσεως ἀναγκαίων ἐπαφωμένους τοίχων ἤ τινος ἑτέρου καθάπερ τυφλοὺς μόλις προέρχεσθαι ·
καὶ γὰρ τοῦ χρειώδους πυρὸς τὸ φέγγος τὸ μὲν ὑπὸ τῆς κατεχούσης ζάλης ἐσβέννυτο , τὸ δὲ τῷ βάθει τοῦ σκότους ἀμαυρούμενον ἐνηφανίζετο , ὡς τὴν ἀναγκαιοτάτην ὄψιν τῶν αἰσθήσεων ὑγιαίνουσαν πηρὸν εἶναι μηδὲν ὁρᾶν δυναμένην , τετράφθαι δὲ καὶ τὰς ἄλλας οἷα ὑπηκόους πεσούσης τῆς ἡγεμονίδος 0 ·
οὔ τε γὰρ λέγειν τις οὔ τ ἀκούειν οὔ τε προσενέγκασθαι τροφὰς ὑπέμενεν , ἀλλ ἡσυχίᾳ καὶ λιμῷ παρέτεινον αὑτοὺς οὐδεμιᾷ τῶν αἰσθήσεων σχολάζοντες , ἀλλ ὑπὸ τοῦ πάθους ὅλοι συνηρπασμένοι , μέχρι πάλιν Μωυσῆς λαβὼν οἶκτον ἱκετεύει τὸν θεόν ·
ὁ δὲ φῶς ἀντὶ σκότους καὶ ἡμέραν ἀντὶ νυκτὸς ἐργάζεται σὺν αἰθρίᾳ πολλῇ .
τοιαύτας φασὶ γενέσθαι καὶ τὰς διὰ μόνου Μωυσέως ἐπιπλήξεις , τὴν διὰ χαλάζης καὶ κεραυνῶν , τὴν διὰ τῆς ἀκρίδος , τὴν διὰ σκότους , ὃ πᾶσαν ἰδέαν φωτὸς οὐ παρεδέχετο ·
κοινῇ δ αὐτός τε καὶ ὁ ἀδελφὸς μίαν ἐπετράπησαν , ἣν αὐτίκα σημανῶ .
κελεύσαντος τοῦ θεοῦ , τέφραν ἀπὸ καμίνου λαμβάνουσι ταῖς χερσίν , ἣν Μωυσῆς κατὰ μέρος εἰς τὸν ἀέρα διέπαττεν ·
ἔπειτα κονιορτὸς αἰφνίδιον ἐπενεχθεὶς ἀνθρώποις τε καὶ ἀλόγοις ζῴοις ἀγρίαν καὶ δυσαλγῆ κατὰ τῆς δορᾶς ἁπάσης ἕλκωσιν εἰργάζετο καὶ τὰ σώματα εὐθὺς συνῴδει ταῖς ἐξανθήσεσιν ὑποπύους ἔχοντα φλυκταίνας , ἃς ἐτόπασεν ἄν τις ἀφανῶς ὑποκαιομένας ἀναζεῖν .
ἀλγηδόσι τε καὶ περιωδυνίαις κατὰ τὸ εἰκὸς ἐκ τῆς ἑλκώσεως καὶ φλογώσεως πιεζόμενοι μᾶλλον ἢ οὐχ ἧττον τῶν σωμάτων τὰς ψυχὰς ἔκαμνον ἐκτετρυχωμένοι ταῖς ἀνίαις  ἓν γὰρ ἄν τις ἀπὸ κεφαλῆς ἄχρι ποδῶν συνεχὲς ἕλκος ἐθεάσατο , τῶν κατὰ μέλος καὶ μέρος διεσπαρμένων εἰς μίαν καὶ τὴν αὐτὴν ἰδέαν ἀποκριθέντων  , ἕως πάλιν ἱκεσίαις τοῦ νομοθέτου , ἃς ὑπὲρ τῶν πασχόντων ἐποιήσατο , ἡ νόσος ῥᾴων ἐγένετο .
κοινῇ μέντοι τὴν νουθεσίαν ταύτην ἐπετράπησαν δεόντως , ὁ μὲν ἀδελφὸς διὰ τὸν ἐπενεχθέντα κονιορτόν , ἐπεὶ τῶν ἀπὸ γῆς συμβαινόντων τὴν ἐπιμέλειαν ἔλαχε , Μωυσῆς δὲ διὰ τὸν ἀέρα μεταβαλόντα πρὸς κάκωσιν τῶν οἰκητόρων 0 1 ·
ταῖς δ ἀπ  ἀέρος καὶ οὐρανοῦ πληγαῖς οὗτος ὑπηρέτει .
λοιπαὶ δὲ τιμωρίαι τρεῖς εἰσιν αὐτουργηθεῖσαι δίχα τῆς ἀνθρώπων ὑπηρεσίας , ὧν κατὰ μίαν ἑκάστην , ὡς ἂν οἷόν τε ᾖ , δηλώσω .
πρώτη δ ἐστὶν ἡ γενομένη διὰ ζῴου τῶν ἐν τῇ φύσει πάντων θρασυτάτου , κυνομυίας , ἣν ἐτύμως ἐκάλεσαν οἱ θετικοὶ τῶν ὀνομάτων  σοφοὶ γὰρ ἦσαν  ἐκ τῶν ἀναιδεστάτων ζῴων συνθέντες τ οὔνομα , μυίας καὶ κυνός , τοῦ μὲν τῶν χερσαίων θρασυτάτου , τῆς δὲ τῶν πτηνῶν ·
ἐπιφοιτῶσι γὰρ καὶ ἐπιτρέχουσιν ἀδεῶς , κ ἂν ἀνείργῃ τις , εἰς τὸ ἀήττητον ἀντιφιλονεικοῦσιν , ἄχρις ἂν αἵματος καὶ σαρκῶν κορεσθῶσιν .
ἡ δὲ κυνόμυια τὴν ἀφ ἑκατέρου τόλμαν προσειληφυῖα δηκτικὸν καὶ ἐπίβουλον ζῷόν ἐστι ·
καὶ γὰρ πόρρωθεν μετὰ ῥοίζου καθάπερ βέλος εἰσακοντίζεται καὶ ἐπεμπίπτουσα βιαίως εὖ μάλα ἐγχρίμπτεται .
τότε δὲ καὶ θεήλατος ἦν ἡ προσβολή , ὡς δεδιπλασιάσθαι τὴν ἐξ αὐτῆς ἐπιβουλὴν οὐκέτι μόνον τοῖς φυσικοῖς κεχρημένης πλεονεκτήμασιν , ἀλλὰ καὶ τοῖς ἐκ θείας ἐπιφροσύνης , ἣ τὸ ζῷον ὥπλιζε καὶ πρὸς ἀλκὴν ἀνήγειρε κατὰ τῶν ἐγχωρίων .
μετὰ τὴν κυνόμυιαν εἵπετο τιμωρία πάλιν ἄνευ συμπράξεως ἀνθρωπίνης , βοσκημάτων θάνατος ·
βουκόλια γὰρ καὶ αἰπόλια καὶ ποίμνια μεγάλα καὶ ὅσαι ὑποζυγίων καὶ ἄλλων θρεμμάτων ἰδέαι πᾶσαι μιᾷ ἡμέρᾳ , ὡς ἀφ ἑνὸς συνθήματος , ἀγεληδὸν διεφθείροντο , τὴν ἀνθρώπων ἀπώλειαν , ἣ μικρὸν ὕστερον ἔμελλε γίνεσθαι , προμηνύουσαι καθάπερ ἐν ταῖς λοιμώδεσι νόσοις 0 ·
λέγεται γὰρ προάγων τις εἶναι λοιμικῶν ἀρρωστημάτων ἡ ζῴων ἀλόγων αἰφνίδιος φθορά .
μεθ ἣν ἡ δεκάτη καὶ τελευταία δίκη πάσας ὑπερβάλλουσα τὰς προτέρας ἐπεγένετο , θάνατος Αἰγυπτίων οὔ τε πάντων  οὐ γὰρ ἐρημῶσαι τὴν χώραν προῃρεῖτο ὁ θεὸς ἀλλὰ νουθετῆσαι μόνον  οὔ τε τῶν πλείστων ἀνδρῶν ὁμοῦ καὶ γυναικῶν ἐξ ἁπάσης ἡλικίας , ἀλλὰ τοῖς ἄλλοις ζῆν ἐφιεὶς μόνων τῶν πρωτοτόκων καταψηφίζεται θάνατον ἀρξάμενος ἀπὸ τοῦ πρεσβυτάτου τῶν βασιλέως παίδων καὶ λήξας εἰς τὸν τῆς ἀφανεστάτης ἀλετρίδος .
περὶ γὰρ μέσας νύκτας οἱ πρῶτοι πατέρας καὶ μητέρας προσειπόντες καὶ ὑπ ἐκείνων υἱοὶ πάλιν πρῶτον ὀνομασθέντες ὑγιαίνοντες καὶ τὰ σώματα ἐρρωμένοι πάντες ἀπ οὐδεμιᾶς προφάσεως ἡβηδὸν ἐξαπιναίως ἀνῄρηντο καὶ οὐδεμίαν οἰκίαν ἀμοιρῆσαί φασι τότε τῆς συμφορᾶς .
ἅμα δὲ τῇ ἕῳ κατὰ τὸ εἰκὸς ἕκαστοι θεασάμενοι τοὺς φιλτάτους ἀπροσδοκήτως τετελευτηκότας , οἷς ὁμοδίαιτοι καὶ ὁμοτράπεζοι μέχρι τῆς ἑσπέρας ἐγεγένηντο , βαρυτάτῳ πένθει κατασχεθέντες οἰμωγῆς πάντα ἐνέπλησαν , ὥστε συνέβη καὶ διὰ τὴν κοινοπραγίαν τοῦ πάθους ἁπάντων ἀθρόως ὁμοθυμαδὸν ἐκβοησάντων ἕνα θρῆνον ἀπὸ περάτων ἐπὶ πέρατα κατὰ πάσης τῆς χώρας συνηχῆσαι .